Traeth Pentywyn

Mae Traeth Pentywyn yn draeth 7 milltir (11 km) o hyd ar lannau Bae Caerfyrddin ar arfordir deheuol Cymru. O'r gorllewin i'r dwyrain mae'n ymestyn o Bwynt Gilman i Draeth Talacharn. Mae pentref Pentywyn yn agos at ben gorllewinol y traeth. Yn gynnar yn y 1900au defnyddiwyd y traeth fel lleoliad ar gyfer rasys ceir a beiciau modur. O 1922 ymlaen cynhaliwyd digwyddiad beiciau modur TT blynyddol Cymru yma. Roedd gwyneb cadarn, gwastad y traeth yn creu trac rasio a oedd yn sythach ac yn llyfnach na llawer o brif ffyrdd y cyfnod. Disgrifiodd cylchgrawn Motor Cycle y traeth fel "y trac rasio naturiol gorau y gellir ei ddychmygu".